
Broj:55-30-12-19195
Datum: 05.06.2026.

Na osnovu člana 20.a Zakona o radu F BiH („Službene novine F BiH“ broj 26/16, 89/18, 44/22; 39/24), člana 4. Uredbe Vlade F BiH o postupku prijema u radni odnos u javnom sektoru F BiH („Službene novine F BiH 13/19, 9/21,53/21)  člana  9., 11. i 24. Pravilnika o radu Kliničkog centra Univerziteta u Sarajevu broj: 65-04-2-45374-1/25, Saglasnosti Federalnog ministarstva zdravstva BiH br. 01-33-71522/26 od 28.05.2026. godine,  i Zaključka Vlade KS br. 02-04-58439-52/25 od 29.12.2025.godine, raspisuje se

                                                                                       JAVNI OGLAS
za prijem radnika za potrebe KCUS-a
na neodređeno vrijeme


	
	RADNO MJESTO
	ORGANIZACIONA JEDINICA
	BROJ IZVRŠILACA

	1. 
	Magistar farmacije u Službi za pripremu tehničke dokumentacije i ispitivanje tržišta
	OJ Klinička apoteka, Služba za pripremu tehničke dokumentacije i ispitivanje tržišta
	1

	1. 
	Diplomirani inžinjer dijagnostičke radiologije
	OJ Klinika za onkologiju, Odjeljenje za radijacijsku onkologiju
	1



Prijem u radni odnos se vrši na neodređeno vrijeme, uz obavezan probni rad u trajanju od 6 (šest) mjeseci.


Opis poslova radnog mjesta za koje se oglas raspisuje pod rednim brojem 1. Magistar farmacije u Službi za pripremu tehničke dokumentacije i ispitivanje tržišta :

Djelokrug rada:
-vrši pripremu tehničke dokumentacije na osnovu koje se raspisuju  pojedine javne nabavke, tj. pripremu tačne spefikaciju koju dostavlja šefu apoteke 
-utvrđuje i predlaže  tehničke karaktersitke i specifikacije u skladu sa Zakonom o javnim nabavkama čije će raspisivanje voditi služba za javne nabavke KUCS-a 
-vrši  pripreme tehničke dokumentacije određuje količine za pojedinu javne nabavke u saradanji sa službe u skladu sa planom javnih nabavki i potrebama OJ.
-vrši ispitivanje tržišta u skladu sa zakonom JN u sklopu pripreme tehičke dokumentacije-specifikacije lijekova i medicinskih sredstava 
-upoznavanje sa propisima i primjena propisa koji regulišu pitanja lijekova i medicinskih sredstava i načine njihovih nabavki te pokretanje ažuriranja preocedure javne nabavke KCUS-a
-vrši pribavljanje potrebnih saglasnosti za raspisivanje javniih nabavki 
-obavlja i druge neophodne i stručne poslove za potrebe OJ
Odgovornost:
-za tačno izvršavanje svih zadataka djelokruga rada koje obavlja 
-za tačnost i usklađenost tehničke specifikacije sa zakonom o javnim nabavkama
-za blagovremenu pripremu tehničke specifikacije za raspisivanje javnih nabavki
-za blagovremno provođenje istraživanja tržišta da ne bi došlo do kašnjenja pokretanja procedure javne nabavke
-za imovinu sa kojom rukuje
-za svoj rad odgovoran je šefu Službe 
-materijalna i stručna

Opis poslova radnog mjesta za koje se oglas raspisuje pod rednim brojem 2. Diplomirani inžinjer dijagnostičke radiologije :

Djelokrug rada:
-priprema pacijenta za snimanje sa pripadajućom dokumentacijom
-obavlja sve dijagnostičke i terapijske procedure na aparatima kojima raspolaže KCUS (RTG, mamograf, CT, angio aparati, MRI, SPEKT CT, DXA, PET-CT, Telekobalt (Co60), Linearni elektronski akcelerator 1 (LINAC), Linearni elektronski akcelerator 2 (LINAC), HDR aparat GammaMed., Konvencionalni radioterapijski simulator, CT simulator, Sistem za izradu individualne zaštite pacijenata)
-kontroliše tehnički kvalitet snimaka, a po potrebi konsultuje radiologa o kvalitetu i dopunskim snimcima
-evidentira utrošak materijala za svakog pacijenta 
-vodi brigu o ispravnosti aparature i pribora kao i o čistoći aparata
-sarađuje sa odgovornim inžinjerom  i glavnim inžinjerom Klinike
Odgovornost:
-stručna,
-materijalna

Pored zakonom propisanih uslova za zasnivanje radnog odnosa kandidat treba da ispunjava i slijedeće uslove:    

Uslovi za radno mjesto pod rednim brojem 1. : 

· VSS Farmaceutski fakultet, Magistar farmacije (300 ECTS)
· 1 godina na poslovima mr.ph
· Položen stručni ispit, poznavanje rada na računaru

· 
Uslovi za radno mjesto pod rednim brojem 2. :

· VSS Fakultet zdravstvenih studija - Diplomirani inžinjer medicinske radiologije/bachelor Radioloških tehnologija (najmanje 240 ECTS bodova)
· Položen stručni ispit
· 6 mjeseci radnog iskustva u struci


Potrebno je da kandidati dostave slijedeću dokumentaciju: 


Za radno mjesto pod rednim brojem 1. : 

- Svojeručno potpisanu prijavu na javni oglas sa naznakom pozicije za koju aplicira 
- Kraća biografija 
- Diploma o završenom Farmaceutskom fakultetu, Magistar farmacije (300 ECTS) 
- Dokaz o radu na poslovima mr.ph. 1 god. 
- Dokaz o položenom stručnom ispitu
- Dokaz o poznavanju rada na računaru
- Uvjerenje o državljanstvu
- CIPS prijava


Za radno mjesto pod rednim brojem 2. :
-Svojeručno potpisanu prijavu na javni oglas sa naznakom pozicije za koju aplicira 
-Kraća biografija
-Diploma VSS - Fakultet zdravstvenih studija - Diplomirani inžinjer medicinske radiologije/bachelor Radioloških tehnologija (najmanje 240 ECTS bodova)
-Potvrda o radnom iskustvu u struci
-Licenca
-Uvjerenje o državljanstvu
-CIPS prijava

Dodatna dokumentacija:


- Rješenje/uvjerenje nadležnog organa o priznavanju svojstva demobiliziranog branioca, člana porodice demobiliziranog branioca, svojstva djeteta šehida-poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.
- Uvjerenje o statusu nezaposlenog lica izdato od nadležnog organa za vođenje evidencije o nezaposlenim licima, ne starije od 15 dana od dana izdavanja
U slučaju da, u toku postupka izbora kandidata za prijem u radni odnos, neki od kandidata ostvare jednak broj bodova, prednost pri zapošljavanju pod jednakim uvjetima u skladu sa Zakonom o pravima branilaca i članova njihovih porodica („Sl. novine FBiH“, br. 33/2004, 56/2005, 44/2005, 70/2007, 9/2010, 95/2013, 90/2017 i 29/2022) imat će kandidat koji ima svojstvo demobiliziranog branioca, člana porodice demobiliziranog branioca, djeteta šehida – poginulog branioca, umrlog ratnog vojnog invalida, ili umrlog dobitnika ratnog priznanja i odlikovanja.
Prednost pri zapošljavanju pod jednakim uvjetima kandidat ostvaruje, samo ukoliko pored opštih i posebnih uslova javnog oglasa, ispunjava i sljedeće:
– da je nezaposleno lice i
– da je demobilizirani branilac ili član njegove porodice, ili da je dijete šehida – poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.




Prijave na Oglas dostaviti na adresu:            	            
Klinički centar
Univerziteta u Sarajevu
Bolnička br.25
Stručna nemedicinska disciplina (protokol)


Obavezno naglasiti na koverti puni naziv pozicije na koju se aplicira. Rok za podnošenje prijava na javni oglas je 8 dana računajući od dana njegove posljednje objave.

Napomena: Dokumentacija kojom se dokazuje ispunjavanje uslova Oglasa može biti orginal ili ovjerena kopija. Ovjerena kopija dokumenta nema ograničen rok važenja, pod uslovom da ni dokument čija je kopija ovjerena nema naznačen (preciziran) rok trajanja (licenca za samostalan rad). Dokazi koji se dostavljaju o mjestu prebivališta (CIPS prijava) i državljanstvu (uvjerenje o državljanstvu) ne mogu biti stariji od 6 mjeseci računajući od dana izdavanja istog od strane nadležnog organa. KCUS nije u obavezi vraćanja dokumentacije koja se prilaže uz prijavu. 

Samo izabrani kandidati će biti u obavezi u određenom roku dostaviti ljekarsko uvjerenje kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta na koje se primaju.
Nepotpune i neblagovremene prijave neće se razmatrati. 




                                                                                                      		       GENERALNI DIREKTOR
					                         
                                                                                                   		 Prim.doc.dr.sc.med. Alen Pilav 

